**Melissa Ohden** (Født August, 1977) er en amerikansk kristen abortmotstander som har overlevd et abortforsøk. Ohden er blant annet kjent for å deltatt i en høring om den amerikanske klinikken Planned Parenthood i Kongressen.

Tidlig liv
----------

Ifølge papirene hennes fra sykehuset[*klargjør*] overlevde hun et abortforsøk hvor isoton saltvannsløsning ble brukt august 1977 på Saint Luke's Hospital i Sinoux, Iowa. Hun badet i saltvannet i flere døgn. Ohdens adoptivmor har sagt at ansatte på sykehuset la henne til side etter inngrepet, men at en sykepleier oppdaget at hun lagde lyder og bevegde seg på et senere tidspunkt.[*klargjør*] Etter at hun ble oppdaget av sykepleieren[*klargjør*] ble hun behandlet på sykehuset for å ha både anfall, puste- og leverproblemer, noe hun ble frisk av senere. Ohden har sagt at hun ble kastet i sykehusavfallet etter fødselen av sykehuset.[*klargjør*] Journalisten Josh Hicks i Washington post mente at Ohdens dokumenter tyder på at hun gjennomgikk medisinske tester nyfødte pleier å gå gjennom og ikke ble lagt til side. Han mente at påstanden hennes ikke var sann.[*klargjør*] I oktober 1977 ble hun adoptert av en familie.

Ohden fikk vite at hun var adoptert tidlig, men fikk ikke vite at hun overlevde en abort før hun var 14 år gammel. Det skjedde i en sammenheng da hennes eldre søster som var gravid vurderte abort og hvor foreldrene prøvde å overtale henne til å ikke gjøre det. Ohden syntes det var vanskelig å få vite bakgrunnshistorien sin. I senere tid ble hun kristen og fant trøst i det. I tillegg så ønsket hun å dele historien sin med offentligheten i håp om å påvirke abortdebatten.

Karriere
--------

Ohden har jobbet som offentlig talsperson for organisasjonen Feminist for Life og har vært med i politiske reklamer som ble sponset av Susan B. Anthony List som ble vist i 2012. Reklamen kritiserte Barack Obamas abortpolitikk. I september 2015 vitnet hun for kongressen knyttet til etterforskningen av Planned Parenthood hvor de hadde blitt anklaget for å gi falsk informasjon om hva de gjordet med restene av aborterte fostre. Under møtet sa hun: "Jeg har trodd lenge at hvis min biologiske mor tok abort hos Planned Parenthood, så ville ikke jeg vært her". En annen pro-life aktivist; Gianna Jessen var også der. 

Ohden har vært med i ulike TV og radiosendinger. Hun var med i American Family Radio, The 700 Club, Fox News, CatholicTV's Facing Life Head On, Cumulus Media Network's Mike Huckabee show og EWTNs program: Life on the Roch and Defending Life. Hun har delt livshistorien sin i en pro-life dokumentar.

Hun har startet to organisasjoner: The Abortion Survivors Network og For Olivia's Sake. Hensikten med den sistenevnte er å opplyse hvilken effekt abort kan ha på familier. Ohden har sagt at foreldre til ufødte barn ofte feilvurderer hvilken konsekvenser valgene deres vil ha for andre. Hun sa også dette: "Datteren min ville aldri bli født hvis aborten ble gjennomført, ektemannen min ville aldri fått en kone og mine adoptive foreldre ville aldri fått barn". Ohden har en master i sosialt arbeid og har jobbet med velferd for barn, mental helse, vold, seksuelleovergrep og narkotikamisbruk.

Litteratur
----------

Ohden har skrevet boken You Carried Me: A Daughter's Memoir, som ble utgitt i 2017. Boken handler blant annet om hennes oppvekst og å prøve å finne mer ut om hennes biologiske mor.

Personlig liv
-------------

Ohden og ektemannen hennes Ryan har to barn. Den eldste datteren deres ble født på samme sykehus hvor Ohden ble født og overlevde aborten. Ohden er katolikk.

Se også
-------

* Gianna Jessen, pro-life aktivist
* Abort

Referanser
----------

1. 1 2 3 4  Hansen, Trine Overå. «Hadde dårlig samvittighet for å ha overlevd abort». *Norge IDAG* **(norsk)**. Besøkt 8. juni 2019.
2. 1 2  , The Washington Times. «Planned Parenthood misleads, women testify at congressional hearing». *The Washington Times* **(engelsk)**. Besøkt 8. juni 2019.
3. 1 2  Sandhya Somashekhar (9. september 2015). «Planned Parenthood hearing on Hill evokes old battles over abortion». Washington Post. Besøkt 8. juni 2019.
4. ↑  «Pro-Life Video Denouncing President Obama Goes Viral». *www.christianpost.com* **(engelsk)**. Besøkt 8. juni 2019.
5. ↑  Josh Hicks (10. september 2012). «Did Obama deny rights to infants who survive abortion?». Washington Posts. Besøkt 8. juni 2019.
6. ↑  «A Voice for Life». Besøkt 8. juni 2019.
7. ↑  «Melissa Ohden». *The Abortion Survivors Network* **(engelsk)**. 31. juli 2016. Arkivert fra originalen 8. juni 2019. Besøkt 8. juni 2019.
8. 1 2  «About». *Melissa Ohden* **(engelsk)**. 3. oktober 2015. Besøkt 8. juni 2019.
9. ↑  *You Carried Me* **(engelsk)**.
10. ↑  «Survivors of Abortion Now Saving Other Babies From Abortions». *LifeNews.com* **(engelsk)**. 23. april 2013. Besøkt 8. juni 2019.
11. ↑  «A Letter to Nancy Pelosi-Initial Thoughts». *Melissa Ohden* **(engelsk)**. 7. januar 2010. Besøkt 8. juni 2019.

Eksterne lenker
---------------

* www.melissaohden.com

|  |  |
| --- | --- |
| Oppslagsverk/autoritetsdata | VIAF **·** LCCN
 |